CELEX: 22007D0061(01)
Language: lv
Date: 2007-06-08 00:00:00
Title: EEZ Apvienotās komitejas Lēmums Nr. 61/2007 ( 2007. gada 8. jūnijs ), ar ko groza EEZ līguma XXI pielikumu (Statistika)

11.10.2007   
            
            
               LV
            
            
               Eiropas Savienības Oficiālais Vēstnesis
            
            
               L 266/25
            
         EEZ APVIENOTĀS KOMITEJAS LĒMUMS
   Nr. 61/2007
   (2007. gada 8. jūnijs),
   ar ko groza EEZ līguma XXI pielikumu (Statistika)
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kurā grozījumi izdarīti ar Protokolu, ar ko pielāgo Eiropas Ekonomikas zonas līgumu, turpmāk tekstā “Līgums”, un jo īpaši tā 98. pantu,
   tā kā:
   
               (1)
            
            
               Līguma XXI pielikums tika grozīts ar EEZ Apvienotās komitejas 2007. gada 27. aprīļa Lēmumu Nr. 38/2007 (1).
            
         
               (2)
            
            
               Līgumā ir jāiekļauj Eiropas Parlamenta un Padomes 2006. gada 20. decembra Regula (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (2).
            
         
               (3)
            
            
               Regula (EK) Nr. 1893/2006 statistiskās klasifikācijas NACE 1. red. atsauces aizstāj ar jaunās klasifikācijas NACE 2. red. atsaucēm.
            
         
               (4)
            
            
               Tāpēc ir jāgroza XXI pielikuma sektorālas pielāgošanas 2. punktā atsauces uz NACE 1. red.,
            
         IR NOLĒMUSI ŠĀDI.
   1. pants
   Līguma XXI pielikumu groza šādi.
   
               1.
            
            
               Pielikuma 2. punkta tekstu aiz virsraksta “Sektorālas pielāgošanas” aizstāj ar šādu tekstu:
               “Atsauces uz “Eiropas Kopienu saimniecisko darbību klasifikāciju (NACE 1. red.)”, ja nav noteikts citādi, uzskata par atsaucēm uz “Eiropas Kopienu saimniecisko darbību klasifikāciju (NACE 2. red.)”, kā noteikts Eiropas Parlamenta un Padomes 2006. gada 20. decembra Regulā (EK) Nr. 1893/2006, ar ko groza Padomes Regulu (EEK) Nr. 3037/90 un dažas EK regulas par īpašām statistikas jomām. Minētos kodu numurus izsaka kā atbilstīgos pārveidotos NACE 2. red. kodu numurus.”
            
         
               2.
            
            
               Pēc 20.b punkta (Padomes Regula (EEK) Nr. 3696/93) pievieno šādu punktu:
               
                           “20.c
                        
                        
                           
                              32006 R 1893: Eiropas Parlamenta un Padomes 2006. gada 20. decembra Regula (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (OV L 393, 30.12.2006., 1. lpp.).”
                        
                     
         
               3.
            
            
               Minētā pielikuma 1. punktam (Padomes Regula (EK, Euratom) Nr. 58/97), 2. punktam (Padomes Regula (EK) Nr. 1165/98), 7.f punktam (Padomes Regula (EK) Nr. 1172/98), 20. punktam (Padomes Regula (EEK) Nr. 3037/90) un 27. punktam (Eiropas Parlamenta un Padomes Regula (EK) Nr. 2150/2002) pievieno šādu ievilkumu:
               
                           “—
                        
                        
                           
                              32006 R 1893: Eiropas Parlamenta un Padomes 2006. gada 20. decembra Regula (EK) Nr. 1893/2006 (OV L 393, 30.12.2006., 1. lpp.).”
                        
                     
         
               4.
            
            
               Ar šādu tekstu papildina 4.a punktu (Padomes Regula (EEK) Nr. 3924/91), 4.c punktu (Eiropas Parlamenta un Padomes Regula (EK) Nr. 48/2004), 18.d punktu (Padomes Regula (EK) Nr. 530/1999), 18.g punktu (Eiropas Parlamenta un Padomes Regula (EK) Nr. 450/2003), 18.q punktu (Eiropas Parlamenta un Padomes Regula (EK) Nr. 1552/2005) un 28. punktu (Eiropas Parlamenta un Padomes Regula (EK) Nr. 808/2004):
               “ar grozījumiem, kas izdarīti ar:
               
                           —
                        
                        
                           
                              32006 R 1893: Eiropas Parlamenta un Padomes 2006. gada 20. decembra Regulu (EK) Nr. 1893/2006 (OV L 393, 30.12.2006., 1. lpp.).”
                        
                     
         2. pants
   Regulas (EK) Nr. 1893/2006 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2007. gada 9. jūnijā, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (3).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2007. gada 8. jūnijā
      
         
            EEZ Apvienotās komitejas vārdā –
         
         
            priekšsēdētājs
         
         Alan SEATTER
      
   
   
      (1)  OV L 209, 9.8.2007., 68. lpp.
   
   
      (2)  OV L 393, 30.12.2006., 1. lpp.
   
   
      (3)  Konstitucionālās prasības nav norādītas.